CELEX: 62018TN0617
Language: sl
Date: 2018-10-12 00:00:00
Title: Zadeva T-617/18: Tožba, vložena 12. oktobra 2018 – ZH/ECHA

3.12.2018   
            
            
               SL
            
            
               Uradni list Evropske unije
            
            
               C 436/63
            
         
      Tožba, vložena 12. oktobra 2018 – ZH/ECHA
      (Zadeva T-617/18)
      (2018/C 436/87)
      Jezik postopka: angleščina
      
         Stranki
      
      
         Tožeča stranka: ZH (zastopnici: L. Levi in N. Flandin, odvetnici)
      
         Tožena stranka: Evropska agencija za kemikalije (ECHA)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ocenjevalno poročilo tožeče stranke za leto 2016 razglasi za nično;
               
            
                  —
               
               
                  za nično, kolikor je potrebno, razglasi tudi odločbo ECHA z 2. julija 2018, ki je bila tožeči stranki vročena 3. julija 2018, s katero je bila zavrnjena pritožba tožeče stranke zoper ocenjevalno poročilo za leto 2016;
               
            
                  —
               
               
                  naloži plačilo odškodnine za nepremoženjsko škodo, ki je nastala tožeči stranki;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev člena 2.2 Odločbe ECHA z dne 18. junija 2015 o splošnih določbah za izvajanje člena 15(2) Pogojev za zaposlitev drugih uslužbencev Evropske unije in izvajanje člena 44 Kadrovskih predpisov za uradnike Evropske unije.
               
            
                  2.
               
               
                  Drugi tožbeni razlog: kršitev postopkovnega okvira za pripravo ocenjevalnih poročil, kot je določen v Odločbi ECHA, zlasti v členu 7, in kršitev člena 43 Kadrovskih predpisov, ki se na podlagi člena 15 Pogojev za zaposlitev drugih uslužbencev po analogiji uporablja za začasne uslužbence.
               
            
                  3.
               
               
                  Tretji tožbeni razlog: očitna napaka ocenjevalca pri presoji v zvezi z neugodnimi pripombami glede tožeče stranke.
               
            
                  4.
               
               
                  Tretji tožbeni razlog: kršitev obveznosti obrazložitve.